OpenLLM-France/wikimedia huggingface dataset:
# Torre Coit

La Torre Coit (en anglès: Coit Tower) és una torre de 64 m d'alçària, situada al barri de Telegraph Hill de San Francisco, Califòrnia, que ofereix vistes panoràmiques sobre la ciutat i la badia.
La torre es troba al Pioneer Park de la ciutat, i es va construir entre 1932 i 1933 amb el llegat d'un socialite adinerat de nom Lillie Hitchcock Coit, per embellir la ciutat de San Francisco. Va ser afegida al Registre Nacional de Llocs Històrics el 29 de gener de 2008.
La torre art déco, construïda amb formigó armat sense pintar, va ser dissenyada pels arquitectes Arthur Brown, Jr. i Henry Howard. L'interior inclou murals al fresc a l'estil de pintura mural al fresc americà, pintats per 25 artistes diferents del lloc i els seus nombrosos ajudants, a més de dues pintures addicionals instal·lades després de la creació fora del lloc.
També coneguda com a Coit Memorial Tower, estava dedicada als bombers voluntaris que havien mort en els cinc incendis importants de San Francisco. Encara que una història apòcrifa afirma que la torre va ser dissenyada per assemblar-se a una mànega de bombers a causa de l'afinitat de Coit amb els bombers de San Francisco de l'època, la semblança és casual.

## Referències

* ↑ «National Register Information System». National Register of Historic Places. Servei de Parcs Nacionals, 09-07-2010.
* ↑ California, California State Parks, State of. «COIT MEMORIAL TOWER» (en anglès). [Consulta: 29 juliol 2018].
* ↑ Crowe, Michael F. and Robert W. Bowen. Images of America: San Francisco Art Deco. Arcadia Publishing, 2007, p. 72. ISBN 978-0-7385-4734-3.
* ↑ «Coit Tower». San Francisco Recreation & Parks Department. [Consulta: 8 setembre 2014]. «Contrary to popular belief, Coit Tower was not designed to resemble a firehose nozzle.»
# Richard Bellman

Richard Bellman (Brooklyn i Nova York, 26 d'agost de 1920 - Los Angeles, 19 de març de 1984) fou un matemàtic aplicat, la major contribució va ser la metodologia anomenada programació dinàmica.
Bellman va estudiar matemàtiques a la Universitat de Brooklyn, on va obtenir una diplomatura, i després a la Universitat de Wisconsin, on va obtenir la seva llicenciatura. Posteriorment va començar a treballar en el Laboratori Nacional Los Alamos en el camp de la física teòrica. El 1946 va obtenir el seu doctorat a la Universitat de Princeton. També va exercir la docència a la universitat del sud de Califòrnia, va ser soci de l'Acadèmia Americana de les Arts i les Ciències (1975) i de l'Acadèmia Nacional Americana d'Enginyeria (1977). El 1979 el IEEE li va atorgar la medalla d'honor per la seva contribució a la teoria dels sistemes de control i dels processos de decisió, en especial per la seva contribució amb la programació dinàmica i per l'equació de Bellman.
El seu primer estudiant de doctorat va ser Austin Esogbue, que és actualment professor a l'Institut tecnològic de Geòrgia, al departament d'enginyeria industrial i de sistemes.

## Vegeu també

* Equació de Bellman
* Algorisme de Bellman-Ford
* Equació de Hamilton-Jacobi-Bellman
* "Maledicció de les dimensions", de l'anglès "Curse of dimensionality", un terme inventat per Bellman

## Referències

* Bellman, Richard, Eye of the Hurricane, an Autobiography, World Scientific Publishing, 1984.
* IEEE History Center - Legacies
* Int Trans. in Op Res article on Bellman
* Harold J. Kushner's speech when accepting the Richard E. Bellman Control Heritage Award Arxivat 2012-07-22 a Wayback Machine.
* se3c03/journal_papers/dy_birth.pdf S. Dreyfus, Richard Bellman on the Birth of Dynamic Programming
* Sanabria, Salvador. wcherowi/courses/m4010/s05/sanabria.pdf Arxivat 2010-03-03 a Wayback Machine. Richard Bellman's Biography

## Bibliografia

* Assad, Arjang A. «Richard E. Bellman». A: Assad, A., Gass, S. (eds.). Profiles in Operations Research (en anglès). Springer, 2011. ISBN 978-1-4419-6280-5.
* Bellman, Nina; Bellman, Eric; Bellman, Kristie. «Richard Ernest Bellman». A: Robert S. Roth (ed.). The Bellman Continuum (en anglès). World Scientific, 1986, p. 3-14. ISBN 9971-50-090-6.
* Dreyfus, Stuart «Richard Bellman on the Birth of Dynamic Programming» (en anglès). Operations Research, Vol. 50, Num. 1, 2002, pàg. 48-51. ISSN: 0096-3984.
* Dreyfus, Stuart «Richard Ernest Bellman» (en anglès). International Transactions in Operational Research, Vol. 10, Num. 5, 2003, pàg. 543-545. DOI: 10.1111/1475-3995.00426. ISSN: 1475-3995.
* Gani, J. «Obituary: Richard Bellman» (en anglès). Journal of Applied Probability, Vol. 21, Num. 4, 1984, pàg. 935-936. DOI: 10.1017/S0021900200037645. ISSN: 0021-9002.

## Enllaços externs

* O'Connor, John J.; Robertson, Edmund F. «Richard Bellman» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Woodward (Iowa)

Woodward és una població dels Estats Units a l'estat d'Iowa. Segons el cens del 2000 tenia 1.200 habitants.

## Demografia

Segons el cens del 2000, Woodward tenia 1.200 habitants, 490 habitatges, i 309 famílies. La densitat de població era de 509,1 habitants/km².
Dels 490 habitatges en un 34,9% hi vivien nens de menys de 18 anys, en un 47,8% hi vivien parelles casades, en un 11,4% dones solteres, i en un 36,9% no eren unitats familiars. En el 32,2% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,06.
Per edats la població es repartia de la següent manera: un 28,3% tenia menys de 18 anys, un 7,2% entre 18 i 24, un 29,3% entre 25 i 44, un 21,8% de 45 a 60 i un 13,3% 65 anys o més.
L'edat mediana era de 37 anys. Per cada 100 dones de 18 o més anys hi havia 82,6 homes.
La renda mediana per habitatge era de 35.647 $ i la renda mediana per família de 43.333 $. Els homes tenien una renda mediana de 29.500 $ mentre que les dones 23.625 $. La renda per capita de la població era de 19.501 $. Entorn del 4,7% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodward». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Woodward». American Fact Finder. Oficina del Cens dels Estats Units, 12-01-2010.
# Cal Ros (Riudellots de la Selva)

Cal Ros és una masia de Riudellots de la Selva (Selva) inclosa a l'Inventari del Patrimoni Arquitectònic de Catalunya.

## Descripció

Està situada dins una finca envoltada per un mur de pedra i al davant té un gran jardí i una avinguda de plàtans. Es tracta d'una masia pairal fortificada del segle xvii però s'ha anat reformant al llarg dels segles XIX i XX. A la façana principal, la porta és adovellada d'arc de mig punt i les finestres són rectangulars amb llinda monolítica, les obertures centrals del primer i segon pis, tenen balcons amb barana de ferro.
Segons la fesomia de la part posterior de l'edifici, s'aprecien les diverses reformes que ha sofert, tan la incorporació de finestres amb arcs de descàrrega de rajol del segle xix com reformes més recents.
El parament és arrebossat i pintat a diferència de la façana posterior de pedra vista. Es tracta d'un conjunt complex, ja que pels laterals i al darrere hi ha varis cossos adossats. De tots ells cal destacar una torre de defensa de tres plantes a la banda dreta, coberta a quatre aigües, molt restaurada als segles XIX i XX, com la resta de l'edifici que ha estat reformat en diverses ocasions. Un dels cossos laterals és rellevant pel seu color vermell pintat recentment.

## Història

La masia formava part de la família Ros -Rovirola, que al segle xix esdevingué de Batlle. Ramon de Batlle, al segle XX la convertia en un important centre d'art contemporani. Aquest col·leccionista i mecenes va reunir a tota una generació d'artites d'avanguarda i intel·lectuals com Cuixart, Guinovart, Medina Campeny, Arnau Puig, Josep Maria Sucre, etc. A principis d'aquest segle la masia va ser adquirida per l'exjugador de futbol Miquel Soler i la vídua de Ramon de Batlle continua preservant la col·lecció en una nova seu.

## Referències

* 1 2 3 4 «Cal Ros». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Trégueux

Trégueux (en bretó Tregaeg) és un municipi francès, situat a la regió de Bretanya, al departament de Costes del Nord. L'any 1999 tenia 6.581 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1734 | 2182 | 4704 | 6537 | 6970 | 6581 |
| Des de 1962: població sense dobles comptes ||||||

## Bretó

A l'inici del curs escolar 2007, el 3,1% dels infants del municipi estaven inscrits a la primària bilingüe.

## Administració

Llista d'alcaldes :
| Període | Identitat | Partit |
| 1947-1995 | Marcel Rault | |
| 1995- | Jean Basset | PS |

## Notes

* ↑ (francès) Ofis ar Brezhoneg: Enseignement bilingue
# Lliga dels Pirineus d'handbol masculina 2009

La Lliga dels Pirineus d'handbol masculina 2009 va ser la tretzena edició d'aquesta competició internacional oficial d'handbol co-organitzada per la Federació Catalana d'Handbol i la Ligue du Languedoc Roussillon de Handball.
En aquesta edició disputada al Pavelló de Can Vinader de Castelldefels els dies 29 i 30 d'agost hi van participar dos equips de la Federació Catalana d'Handbol, el FC Barcelona i el BM Granollers, i dos equips de la Ligue du Languedoc Roussillon de Handball, l'USAM Nîmes i el Sant Rafèu.

## Resultats

| XIII Lliga dels Pirineus masculina • Castelldefels - 2009 | XIII Lliga dels Pirineus masculina • Castelldefels - 2009 | XIII Lliga dels Pirineus masculina • Castelldefels - 2009 | XIII Lliga dels Pirineus masculina • Castelldefels - 2009 | XIII Lliga dels Pirineus masculina • Castelldefels - 2009 | XIII Lliga dels Pirineus masculina • Castelldefels - 2009 | XIII Lliga dels Pirineus masculina • Castelldefels - 2009 | XIII Lliga dels Pirineus masculina • Castelldefels - 2009 | XIII Lliga dels Pirineus masculina • Castelldefels - 2009 |
| Semifinals | Semifinals | | | Final | Final |
| 29 d'agost · 17:00 | 29 d'agost · 17:00 | 29 d'agost · 17:00 | 29 d'agost · 17:00 | 29 d'agost · 17:00 | 29 d'agost · 17:00 |
| Fraikin Granollers | 37 | |
| USAM Nîmes | 39 | |
| | | | | 30 d'agost · 12:00 | 30 d'agost · 12:00 |
| | | | | USAM Nîmes | 28 |
| | | | | Barcelona Borges | 37 |
| | | | | Tercer lloc | Tercer lloc |
| 29 d'agost · 19:00 | 29 d'agost · 19:00 | | | 30 d'agost · 10:00 | 30 d'agost · 10:00 |
| Barcelona Borges | 31 | | | Fraikin Granollers | 29 |
| Sant Ràfeu | 23 | | | | Sant Ràfeu | 35 |

## Classificació final

Classificació final :
| 1r | Barcelona Borges |
| 2n | USAM Nîmes |
| 3r | Sant Ràfeu |
| 4t | Fraikin Granollers |

## Vegeu també

* Lliga dels Pirineus d'handbol masculina

## Referències

* ↑ http://www.elpunt.cat/noticia/article/8-esports/56-mes-esport/75079-fam-pel-primer-titol.html
* ↑ http://www.fchandbol.cat/publico/verNoticia.asp?IdNoticia=812
* 1 2 http://www.elpunt.cat/noticia/article/8-esports/56-mes-esport/75657-decepcio-vallesana-a-la-lliga-dels-pirineus.html
* ↑ http://www.fchandbol.cat/publico/verNoticia.asp?IdNoticia=815
* ↑ http://www.fchandbol.cat/publico/verNoticia.asp?IdNoticia=813
* ↑ http://www.fchandbol.cat/publico/verNoticia.asp?IdNoticia=814
# Transformada de Gabor-Wigner

La transformada de Gabor, que porta el nom de Dennis Gabor, i la funció de distribució de Wigner, que porta el nom d'Eugene Wigner, són totes dues eines per a l'anàlisi temps-freqüència. Atès que la transformada de Gabor no té una gran claredat, i la funció de distribució de Wigner té un "problema de termini creuat" (és a dir, no és lineal), un estudi de 2007 de SC Pei i JJ Ding va proposar una nova combinació de les dues transformades que té un alt nivell. claredat i sense problemes transversals. Com que el terme creuat no apareix a la transformada de Gabor, la distribució de freqüència de temps de la transformada de Gabor es pot utilitzar com a filtre per filtrar el terme creuat a la sortida de la funció de distribució de Wigner.
$G_{x}(t,f)=\int _{-\infty }^{\infty }e^{-\pi (\tau -t)^{2}}e^{-j2\pi f\tau }x(\tau )\,d\tau$
$W_{x}(t,f)=\int _{-\infty }^{\infty }x(t+\tau /2)x^{*}(t-\tau /2)e^{-j2\pi \tau \,f}\,d\tau$
Transformada de Gabor-Wigner
Hi ha moltes combinacions diferents per definir la transformada Gabor-Wigner. Aquí es donen quatre definicions diferents:
* $D_{x}(t,f)=G_{x}(t,f)\times W_{x}(t,f)$
* $D_{x}(t,f)=\min \left\{|G_{x}(t,f)|^{2},|W_{x}(t,f)|\right\}$
* $D_{x}(t,f)=W_{x}(t,f)\times \{|G_{x}(t,f)|>0.25\}$
* $D_{x}(t,f)=G_{x}^{2.6}(t,f)W_{x}^{0.7}(t,f)$

## Referències

* ↑ S. C. Pei and J. J. Ding, “Relations between Gabor transforms and fractional Fourier transforms and their applications for signal processing,” IEEE Trans. Signal Process., vol. 55, no. 10, pp. 4839–4850, Oct. 2007.
* ↑ «Gabor Transform, Gabor-Wigner Transform and SPWVD as a time-frequency analysis of power quality» (en anglès). https://www.researchgate.net.+[Consulta: 25 novembre 2022].
* ↑ «[http://www.radarindia.com/irsi13papers/13-FP-209.pdf Gabor-Wigner Transform for Micro-Doppler Analysis]» (en anglès). http://www.radarindia.com.+[Consulta: 25 novembre 2022].
* ↑ Cheng, Jiang-Yong; Huang, Shyh-Jier; Hsieh, Cheng-Tao «Application of Gabor–Wigner transform to inspect high-impedance fault-generated signals» (en anglès). International Journal of Electrical Power & Energy Systems, 73, 01-12-2015, pàg. 192–199. DOI: 10.1016/j.ijepes.2015.05.010. ISSN: 0142-0615.
# Romance of Radium

Romance of Radium és un curtmetratge estatunidenc del 1937 dirigit per Jacques Tourneur, i estrenat per Metro-Goldwyn-Mayer. Breu història de l'element químic, va ser nominat per a un Premi Oscar per al Millor Curtmetratge (un rodet) als Premis Oscar de 1937.

## Repartiment

* André Cheron com a Henri Becquerel (sense acreditar)
* Eddie Hart com a fotògraf (sense acreditar)
* Pete Smith com a narrador (veu) (sense acreditar)
* Emmett Vogan com a Pierre Curie (sense acreditar)

## Referències

* ↑ «The 10th Academy Awards (1938) Nominees and Winners». oscars.org. Arxivat de l'original el July 6, 2011. [Consulta: August 9, 2011].
* ↑ «New York Times: Romance of Radium». The New York Times. Baseline & All Movie Guide, 2009. Arxivat de l'original el August 13, 2009. [Consulta: June 1, 2008].

## Enllaços externs

* Romance of Radium a YouTube
# Xerodèrmia

La xerodèrmia, xerosi cutània o xerosi de la pell, o simplement pell seca, és una afecció de la pell caracteritzada per una pell excessivament seca.
El terme mèdic xerodèrmia, que significa "pell seca", deriva del llatí modern, xero- 'sec' + grec derma 'pell'.
En la majoria dels casos, la pell seca es pot tractar amb seguretat amb emol·lients o humectants. La xerodèrmia es produeix amb més freqüència al cuir cabellut, cames, braços, mans, artells, els costats de l'abdomen, i cuixes. Els símptomes més associats a la xerodèrmia són afeccions de la pell com descamació (la descamació visible de la capa externa de la pell), pruïja i fissures cutànies (pell esquerdada).

## Causes

La xerodèrmia és una malaltia molt freqüent. Passa més sovint a l'hivern quan l'aire fred de l'exterior i l'aire calent de dins creen una humitat relativa baixa. Això fa que la pell perdi humitat i es pugui trencar i pelar. Banyar-se o rentar-se les mans amb massa freqüència, especialment si s'utilitza sabó dur, pot contribuir a la xerodèrmia. La xerodèrmia pot ser causada per una deficiència de vitamina A, vitamina D, zinc, malaltia sistèmica, cremades solars greus, o algun medicament. La xerodèrmia pot ser causada per anticolinèrgics. Els detergents com el del rentavaixelles poden causar xerodèrmia.

## Referències

* ↑ Rapini, Ronald P.. Dermatology: 2-Volume Set. St. Louis: Mosby, 2007. ISBN 978-1-4160-2999-1.
* 1 2 «Medical Definition of Xeroderma». MedTerms, March 29, 2021. Arxivat de l'original el de gener 23, 2014. [Consulta: May 17, 2022].
* ↑ «Dry Skin (Xeroderma)». Merck Manuals, 01-05-2021. [Consulta: May 17, 2022].
# Liosaccus aerobaticus

Liosaccus aerobaticus és una espècie de peix de la família dels tetraodòntids i de l'ordre dels tetraodontiformes.

## Hàbitat

És un peix marí, de clima subtropical i demersal que viu entre 128-183 m de fondària.

## Distribució geogràfica

Es troba a Nova Gal·les del Sud (Austràlia).

## Observacions

És inofensiu per als humans.

## Referències

* ↑ Günther A., 1870. Catalogue of the fishes in the British Museum. Catalogue of the Physostomi, containing the families Gymnotidae, Symbranchidae, Muraenidae, Pegasidae, and of the Lophobranchii, Plectognathi, Dipnoi, ... Leptocardii, in the British Museum. Cat. Fishes v. 8. i-xxv + 1-549.
* ↑ BioLib (anglès)
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Liosaccus aerobaticus». Catalogue of Life. (anglès) (anglès)
# Chièvres

Chièvres (en való Chieves) és un municipi belga de la província d'Hainaut a la regió valona. Està compost per les viles de Chièvres, Grosage, Huissignies, Ladeuze, Tongre-Saint-Martin i Tongre-Notre-Dame. L'1 de gener del 2024 tenia 7.165 habitants.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 22 setembre 2024].
# Caldas Novas

Caldas Novas és una ciutat de l'estat brasiler de Goiás. El 2020 tenia 93.196 habitants.

## Referències

* ↑ Institut Brasiler de Geografia i Estadística. «Estimativas da população residente no Brasil e unidades da federação com data de referência em 1º de julho de 2020» (en portuguès), 27 agost 2020. [Consulta: 28 agost 2020].
# Tursun Khan

Tursun Khan (Tursun Muhammad, Tursyn Khan) fou kan kazakh a Taixkent. La seva genealogia és desconeguda, però en general s'accepta que era un príncep kazakh, segons Levchine fill de Khudai Mendi o Khodai Mendi, fill al seu torn de Kučuk o Kochuk, el pare del qual era Bukey que probablement era el Bukey Sultan fill de Yadik esmentat en la biografia d'Uraz Makhmet (el kan de Kassímov); Yadik era el germà petit de Kasim Khan; aquesta proposta topa amb una dificultat, ja que aquest biògraf diu que Bukei no va tenir fills si bé aquesta afirmació podria ser errònia doncs la vida de Bukei fou obscura i realment al segle xvii tots els kazakhs obeïen a caps descendents de Yadik; segons Levchine, Bukei Khan va tenir un fill de nom Kochuk; aquesta teoria presenta algunes dificultats cronològiques, però no tan greus com la de Desmaison que esmenta a aquest personatge com a Tursun Muhammed Sultan, fill de Mehdi Sultan, i aquest Mehdi Sultan seria un príncep uzbek que cent anys abans fou esmentat per Baber a la Baber-name, el que sembla improbable cronològicament. Una altra possibilitat és que fos el mateix personatge que el príncep Tursunbi que acompanyava a Tevkel Khan a Bukharà el 1581 i que era probablement fill de Ak Nazar Khan. El que si que sembla segur és que fou el pare de Borrak Khan que després fou kan de part de l'Horda Mitjana Kazakh.
L'historiador Iskander Munshi esmenta que el 1621 Imam Kuli de Bukharà, derrotat dues vegades pels kazakhs, va haver d'ajustar la pau i que les negociacions foren portades principalment per part dels kazakhs, per Tursun Muhammad que seria la mateixa persona que s'esmenta entre 1613 i 1627 com a kan de Taixkent. El 1625 Tursun va visitar territori de l'Horda Mitjana Kazakh. El 1627 fou assassinat per Ixim Khan.

## Referències

* ↑ Howorth, Henry Hoyle. History of the Mongols, from the 9th to the 19th Century (en anglès). Part 2. 2a ed.. Longmans, Green, and Company, 1880, p. 639.
# Literatura eròtica

La literatura eròtica presenta una temàtica relacionada amb l'amor en totes les seves manifestacions, però especialment en la seva manifestació física. Ara bé, l'erotisme no és ben bé real, sinó que pertany al terreny de la fantasia, és per aquest motiu que a la literatura eròtica hi ha un gran nombre de descripcions d'accions i d'explicacions de les sensacions i es tendeix a renunciar a les elisions. D'altra banda, cal esmentar que es fa servir sovint un lèxic molt específic i es tendeix a utilitzar expressions del registre col·loquial.
Cal dir, també que la literatura eròtica és un gènere que ha estat present a la literatura des de l'antiguitat, en són un clar narracions orientals com ara Les mil i una nits o Calila i Dimna. A la literatura catalana un dels exemples més clars el trobem a una de les obres més importants: el Tirant lo Blanch, on trobem escenes com aquella en què Tirant contempla Carmesina quan s'està banyant o quan, amb l'ajuda de Plaerdemavida, reeix acaronar el cos de la seva estimada Carmesina. L'erotisme forma part de la cultura i n'impregna l'existència humana, per tant és totalment lícit i lògic que la literatura se'n faci ressò, independentment de la llengua que es faci servir o de l'època en què hi sigui present.
Unes autores ocultes sota els pseudònims Christie Sims i Alara Branwen són les mares del gènere de la literatura eròtica amb dinosaures amb unes novel·les autopublicades.
A Espanya a final de la dècada dels 1970 i la dècada dels 1980 es publicaren col·leccions de literatura eròtica per Tusquets (La sonrisa vertical), La Magrana (La marrana) i Pòrtic (La piga).
A Itàlia, l'escriptora Una Chi, ha aconseguit el màxim èxit amb una escriptura culta i freda d'anàlisi.
Des de 1994, la Mancomunitat de la Vall d'Albaida amb la col·laboració de l'editorial Bromera organitza les obres premiades pel Premi de Literatura Eròtica de la Vall d'Albaida.

## Referències

* ↑ O'Connor, Maureen «Q&A: The Women Who Write Dinosaur Erotica». NYMag, 2013.
* ↑ Berry, Andrew «Dinosaur Erotica: Author Christie Sims Pens Creepy Dinosaur-On-Girl Romance E-Book Series». Internation Business Times, 02-10-2013 [Consulta: 23 juliol 2015].
* ↑ «XVI Premi Vall d'Albaida de Literatura Eròtica». Bloc de la Biblioteca General de la UPV, 18-02-2009. Arxivat de l'original el 2019-07-14. [Consulta: 14 juliol 2019].
* ↑ Gámez, Carles «Pronoms febles, mots erectes». El País, 05-06-2013 [Consulta: 30 juliol 2017].
* ↑ «La Vall d'Albaida recupera el premi de Literatura Eròtica1». VilaWeb, 18-02-2015 [Consulta: 30 juliol 2017].
* ↑ «El Premi de Literatura Eròtica de la Vall d'Albaida, que compleix 25 edicions, obri el termini de presentació d'obres». Levante-EMV, 02-04-2019.
# Tiranet tacat

El tiranet tacat (Ornithion inerme) és un ocell de la família dels tirànids (Tyrannidae).

## Hàbitat i distribució

Habita els boscos, localment a les terres baixes fins als 1000 m, del sud-est de Colòmbia, sud de Veneçuela, Guaiana, est de l'Equador, est del Perú, nord i est de Bolívia i Brasil amazònic i oriental.

## Referències

* ↑ «Tiranet tacat». Cercaterm. TERMCAT, Centre de Terminologia. Rev. 20/06/2021(català)